open-index/open-wikipedia-markdown huggingface dataset:
Nikumaroro

**Nikumaroro**, eller tidligere *Gardnerøya*, er en del av Phoenixøyene som tilhører staten Kiribati, i den vestlige delen av Stillehavet. Den er en korallatoll som er langstrakt, trekantet med et mangfoldig vegetasjon og stor sentral lagune.

Øya ligger rundt 1500 kilometer sørøst for hovedøya Tarawa og ca 650 kilometer nordvest for Tokelau. Nikumaroro er bortimot 6 km lang og mindre enn 2 km bred, arealet er ca 4,1 km² med en landmasse på ca 2,1 km². Det er to smale innløp som begge er blokkert av et bredt korallrev som kommer til syne ved lavvann. Havet bortenfor revet er meget dypt og det eneste stedet som ankres er ved øyas vestende, tvers over fra ruinene av britisk kolonilandsby fra midten av 1800-tallet, men den er kun trygg med sørøstlige vinder. Landgang har alltid vært vanskelig og som oftest gjort sør for ankerplassen. Selv om øya har vært ujevnt bosatt ved ulike tider i fortiden, er den ubebodd i dag.

Nikumaroro er også kjent for å være et mulig sted der Amelia Earhart krasjet på sin sist flytur for å reise jorden rundt.

## Referanser


## Eksterne lenker
* 
* Satellitbilde av Nikumaroro
68 (album)

***68*** eller ***Freedom Singers 68*** er et musikkalbum utgitt av De förenade FNL-grupperna i Sverige i 1968, det første på gruppenes plateselskap Befria Södern.

Under Vietnamkrigen arbeidet de svenske FNL-gruppene for å utvikle støtten til FNL og Vietnam og styrke motstanden mot USA, som de mente førte en imperialistisk krig. Som en del av aktiviteten ble det startet sanggrupper som underholdt ved møter og demonstrasjoner, og *Freedom Singers* på dette albumet var en del av dette miljøet.

Bak produksjonen av *68* sto Per Erik Andersson,  Maj Asplund, Joy Benigh, Olle Brusse, Gunnar Csiffary, Angelika Eriksson, Björn Grünstein, Birgitta Gunnarsson, Eva-Britta Järnefors, Anders Källström, Slim Lindén, Peter Lindstrand, David E Martini, Gunnar Moberg, Sten-Erik Moberg, Ola Palmaer, A Sjöstedt, Gunnel Wahlberg m. fl.

Det siste sporet på albumet er den svenske versjonen av FNLs «nasjonalsang»: *Befria Södern* (på vietnamesisk *[[Giài phóng mién Nam]]*).

Albumet ble utgitt i form av en 25-cm LP, altså litt mindre enn vanlig LP-format. Det ble utgitt med et 8-siders teksthefte. Albumet ble også spredt blant aktivister i de norske FNL-gruppene. 

## Sporliste
# «Vi visste ingenting» 
# «Brevet från Lyndon» 
# «McNamara-visan»
# «Leve det vietnamesiska folkets befrielseskamp»
# «Sången om reaktionen»
# «Balladen om LBJ»
# «Lilla fröken An»
# «Befria Södern!»

## Eksterne lenker
*  Plate og tekster på ''Proletärkultur''
*
Sørlige Yan

**Sørlige Yàn** (hanzi: 南凉; hanyu pinyin: *Nányàn*) regnes som et av sekstenkongerikene i Kinas historie, grunnlagt av Mùróng-familien av xianbeisk etnisitet. Det eksisterte samtidig med  Jìn-dynastiet i Sør-Kina, og dets territorium lå stort sett i det som i dag er Shandong. Rikets grunnlegger Murong De var sønnen til Murong Huang og broren til Murong Jun og Murong Chui, og dermed en keiserlig prins i både Tidlige Yan og Senere Yan. 

Alle Nánliángs herskere erklærte seg for *keiser*.

## Nányans herskere

## Litteratur
* Thomas J. Barfield: *The Perilous Frontier: Nomadic Empires and China.* Blackwell, Cambridge (MA)/Oxford 1989
* Albert E. Dien: *Six Dynasties Civilization.* Yale University Press, New Haven/London 2007.
* David A. Graff: *Medieval Chinese warfare, 300–900.* Routledge, London o. a. 2002
Bjarne Berg

**Bjarne Berg** (født 6. juni 1950, død 9. mai 2010) var en norsk svømmer, journalist og forretningsmann. Han er mest kjent som nyhetsredaktør i TV 2 i årene 1992-2000 og senere for selskapene Vizrt og Hardball.

Berg vokste opp i Fana som sønn av redaktøren Arthur Bjarne Berg. Han arbeidet som journalist i Dagbladet og Bergens Tidende før han ble ansatt i TV 2 i 1992. I TV 2 overtok han allerede i startåret 1992 for Finn H. Andreassen som nyhetsredaktør. Berg var sentral i oppbygningen av TV 2-nyhetene og senere også Storm Weather Center.

Berg ble i 2001 sjef for grafikkselskapet Vizrt og var med på å starte investeringsselskapet Hardball.

Berg var en aktiv konkurransesvømmer, trener og administrator. Han satte Norgesrekord i 1970: 1.02,3 minutter på 100 meter butterfly og 2.16,6 på 200 meter butterfly.

## Eksterne lenker
* Bjarne Berg er død - nettavisen.no
* Bjarne Berg er død - aftenposten.no
Li Fangying

**Li Fangying** (kinesisk: 李方膺, født 1696 i Nantong i provinsen Jiangsu i Kina, død 1755) var en kinesisk maler. Han var fylkesmagistrat i tyve år. Som maler var han mest kjent for gjengivelse av planter, særlig av furuer, bambus, plommetreblomstring og orkideer. Han ble regnet som en av de åtte eksentrikere fra Yangzhou.

## Referanser


## Eksterne lenker
* China culture
* Museum of Fine Arts Boston
* Gallery with short bio
Coladenia

* Se systematisk inndeling

***Coladenia*** er en gruppe (slekt) av sommerfugler som tilhører familien smygere (Hesperiidae). 
## Utseende
Middelsstore (vingespenn ca. 40 millimeter), brunlige smygere. Vingene har gjerne en lys, gyllen fargetone. De har delvis gjennomsiktige, lyse flekker og ofte også små, rødlige flekker.

## Utbredelse
Slekten er utbredt i Sørøst-Asia, fra Sri Lanka i vest til Sulawesi i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Coladenia* Moore, 1881
***************** *[[Coladenia agni]]* (de Nicéville, 1884)
***************** *[[Coladenia agnioides]]* Elwes & Edwards, 1897
***************** *[[Coladenia buchananii]]* (de Nicéville, 1884)
***************** *[[Coladenia fenestrata]]* Devyatkin, 2008
***************** *[[Coladenia hoenei]]* Evans, 1939
***************** *[[Coladenia igna]]* (Semper, 1892)
***************** *[[Coladenia indrana]]* (Moore, 1866)
***************** *[[Coladenia kehelatha]]* (Hewitson, 1878)
***************** *[[Coladenia koiwayai]]* Maruyama & Uemura, 2008
***************** *[[Coladenia laxmi]]* (de Nicéville, 1889)
***************** *[[Coladenia maeniata]]* Oberthür, 1896
***************** *[[Coladenia minor]]* Chiba, 1991
***************** *[[Coladenia nankoshana]]* (Shimonoya & Murayama, 1976)
***************** *[[Coladenia neomaeniata]]* Fan & Wang, 2006
***************** *[[Coladenia ochracea]]* de Jong & Treadaway, 1992
***************** *[[Coladenia palawana]]* (Staudinger, 1889)
***************** *[[Coladenia semperi]]* Elwes & Edwards, 1897
***************** *[[Coladenia sheila]]* Evans, 1939
***************** *[[Coladenia similis]]* de Jong & Treadaway, 1992
***************** *[[Coladenia tanya]]* Devyatkin, 2002
***************** *[[Coladenia uemurai]]* Huang, 2003
***************** *[[Coladenia vitrea]]* (Leech, 1894)

## Kilder
* Brower, A.V.Z. og Warren, A. (2007) *Coladenia* på Tree of life http://tolweb.org/Coladenia/
* Markku Savela's Lepidoptera and some other life forms: Sjekkliste over artene. Hentet 13.6. 2012.

## Eksterne lenker
* 
* Bilde av ''Coladenia indrana''
Xia (sekstenkongerikene)

**Xià** (hanzi: 夏) regnes som et av sekstenkongerikene i Kinas historie. Det ble grunnlagt av den xiongnuiske *Tiěfú*-stammen (tradisjonell kinesisk: 鐵弗; forenklet kinesisk: 铁弗), hvis høvdinger hadde familineanvet *Liú*. I 407 opprettet tiěfúhøvdingen Liu Bobo, som samtidig forandret familienavnet til *Hèlián*. 

Selv om Xià bare varte fram til 431, var dets hovedstad Tongwancheng i Ordos en godt befestet og moderne by som kom til å tjene som grensegarnison fram til Song-dynastiet. Dens ruiner ble oppdaget under Qing-dynastiet, og kan i dag fremdeles ses i Indre Mongolia. 

*[[Weishu]]* beretter at Liu Kurens stamme, kalt Dugu, var etterkommere etter xiongnuene. Yao Weiyuan (姚薇元) mente at Dugu var et alternativt navn for Tuge (屠各), den xiongnuiske aristokratiske klanen som overtok etternavnet *Liú*, hvis medlemmer også styrte over staten Tidligere Zhao. Videre mener han at "Tuge" er en alternativ form av "Tuhe" (徒河), som er den grenen av xianbeiene som Murong-familien nedstammet fra. Liú-familien (Dugu) var også kjent som Tiěfú, et begrep som betydde at de hadde xiongnuiske fedre og xianbeiske mødre. Derfor er det rimelig å regne med at Dugu var i alle fall halvt xianbeisk. 

Alle Xiàs herskere erklærte seg for *keiser*.

## Tiěfústammen og Xiàs herskere

## Litteratur
* Thomas J. Barfield: *The Perilous Frontier: Nomadic Empires and China.* Blackwell, Cambridge (MA)/Oxford 1989
* Albert E. Dien: *Six Dynasties Civilization.* Yale University Press, New Haven/London 2007.
* David A. Graff: *Medieval Chinese warfare, 300–900.* Routledge, London o. a. 2002
Tagiades

* Se systematisk inndeling

***Tagiades*** er en gruppe (slekt) av sommerfugler som tilhører familien smygere (Hesperiidae). 
## Utseende
Middelsstore (vingespenn gjerne 40-50 millimeter), bredvingede, brune smygere. Forvingen har none små, hvite flekker i den ytre delen, bakvingens bakre del har oftest et mer eller mindre utbredt, snøhvitt felt, i alle fall på undersiden.

## Levevis
Larvene lever særlig på yams (slekten *[[Dioscorea]]*, Dioscoreaceae), men også på slektene *Grewia* (Malvaceae) og *[[Smilax]]* (Smilacaceae).

## Utbredelse
*[[Tagiades flesus]]* er vidt utbredt i Afrika, de øvrige artene lever i Sørøst-Asia og Australia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Tagiades* Hübner, 1819
***************** *[[Tagiades calligana]]* Butler, [1879]
***************** *[[Tagiades cohaerens]]* Mabille, 1914
***************** *[[Tagiades flesus]]* (Fabricius, 1781)
***************** *[[Tagiades gana]]* (Moore, [1866])
***************** *[[Tagiades hybridus]]* Devyatkin, 2001
***************** *[[Tagiades insularis]]* Mabille, 1876
***************** *[[Tagiades japetus]]* (Stoll, [1781])
***************** *[[Tagiades lavata]]* Butler, [1879]
***************** *[[Tagiades litigiosa]]* Möschler, 1878
***************** *[[Tagiades menaka]]* (Moore, [1866])
***************** *[[Tagiades nestus]]* (C. Felder, 1860)
***************** *[[Tagiades parra]]* Fruhstorfer, 1910
***************** *[[Tagiades samborana]]* Grose-Smith, 1891
***************** *[[Tagiades toba]]* de Nicéville, [1896]
***************** *[[Tagiades trebellius]]* (Hopffer, 1874)
***************** *[[Tagiades ultra]]* Evans, 1932
***************** *[[Tagiades waterstradti]]* Elwes & Edwards, 1897

## Kilder
* Brower, A.V.Z. og Warren, A. (2007) *Tagiades* på Tree of life http://tolweb.org/Tagiades/
* Markku Savela's Lepidoptera and some other life forms: Sjekkliste over artene. Hentet 13.6. 2012.
## Eksterne lenker
*
Nordlige Yan

**Nordlige Yan** (hanzi: 北燕; hanyu pinyin: *Bĕiyàn*) regnes som et av sekstenkongerikene i Kinas historie, og hadde sitt senter i dagens Liaoning. Den første herskeren, Murong Yun, var en etnisk koreaner og etterkommer fra riket Goguryeos herskere, mens de to følgende herskerne fra Féng-familien var hànkinesere, og derfor blir staten beskrevet som etnisk hànkinesisk.

Alle Bĕiyàns herskere erklærte seg for *keiser*.

## Bĕiyàns herskere

## Litteratur
* Thomas J. Barfield: *The Perilous Frontier: Nomadic Empires and China.* Blackwell, Cambridge (MA)/Oxford 1989
* Albert E. Dien: *Six Dynasties Civilization.* Yale University Press, New Haven/London 2007.
* David A. Graff: *Medieval Chinese warfare, 300–900.* Routledge, London o. a. 2002
Charlie Day

**Charles Peckham «Charlie Day» ** (født 9. februar 1976) er en amerikansk skuespiller, regissør, filmprodusent og skribent. Han vokste opp i New York med en mor som pianolærer og far som engelsk- og musikkprofessor.

## Karriere
Charlie Day er aller mest kjent fra situasjonskomedien *[[It's Always Sunny in Philadelphia]]* hvor han spiller Charlie Kelly. Han er også skribent og regissør av serien. Utenom denne har han gjort opptredener på serier som *[[The Watch]]*, *[[Law & Order]]* og *[[Reno 911!]]*. I 2011 hadde han også en av hovedrollene i *[[Horrible Bosses]]* sammen blant annet Colin Farrell, Jason Bateman og Jennifer Aniston. Day er åpenbart av musikalsk natur, noe vi gang på gang får se gjennom hans karakter på *[[It's Always Sunny in Philadelphia]]*. Han har bidratt med en del av soundtracket til serien samt vært svært delaktig med oppførelsen av musikalen "The Nightman Cometh" (Its always sunny in philadelphia sesong 4).

I 2011 ble Charlie Day nominert for beste skuespiller i en TV-serie, komedie eller musikal for hans rolle i *[[It's Always Sunny in Philadelphia]]* under Satellite Awards.

## Familie
Charlie Day giftet seg i 2006 med skuespilleren Mary Elizabeth Ellis som også er sentral på *[[It's Always Sunny in Philadelphia]]* som karakteren «The Waitress». I serien er karakteren til Charlie Day ulykkelig forelsket i karakteren til Mary Elizabeth Ellis.

## Filmografi

## Eksterne lenker
*
Guillaume Le Gentil

**Guillaume Le Gentil**, fullt navn *Guillaume Joseph Hyacinthe Jean-Baptiste Le Gentil de la Galaisière* (født 12. september 1725 i Coutances, død 22. oktober 1792 i Paris), var en fransk astronom. Han er kjent for sine to forsøk på å observere venuspassasjer, først i 1761 og deretter i 1769. Begge forsøk var mislykkede.

Som astronom gjorde han flere oppdagelser bl.a. Messier objektene M32, M36 og M38 og en del asterioder. I forbindelse med venuspassasjen i 1761 ble vitenskapsmenn sendt rundt til flere steder på jorden for å observere. Venuspassasjen kunne brukes til å beregne avstanden mellom sola og jorden, noe som på den tiden ikke var kjent. Gentil skulle observere passasjen fra Pondicherry (fransk koloni) i India. På vei dit brøt det ut krig mellom Frankrike og England (syvårskrigen) det forsinket reisen hans kraftig, når skipet endelig kom til Pondicherry oppdaget de at engelskmennene hadde okkupert området, da snudde skipet og seilte til Mauritius, på vei dit ble de forsinket av dårlig vær og en dag før ankomst skjedde venuspassasjen. Det var perfekt vær, men på grunn av bølger beveget skipet seg slik at Gentil ikke klarte å gjøre målingene. Når han først hadde gjort reisen bestemte han seg for å bli for å observere neste venuspassasje (de skjer i par med 8 års mellomrom med  105 eller 121 år til neste par). Etter at okkupasjonen av Pondicherry var over reiste han dit. Når han endelig hadde bygt et observatorium og ventet 8 år på neste passasje kom det akkurat i det passasjen begynte en sky forbi og han klarte ikke å observere noe. Han reiste så hjem, når han kom hjem hadde han vært borte i 11 år, på grunn av krigen hadde ingen av brevene han hadde sendt kommet frem. I Frankrike var han blitt erkært død, plassen hans i vitenskapsakademiet var gitt til en annen, alt han eide var gitt som arv til nevøene hans og kona hadde giftet seg på nytt.

## Referanser
Friggkåpa

**Friggkåpa** er en isbre i Dickson Land på Spitsbergen, Svalbard. Den dekker de sentrale delene av Friggfjella, og har utløpere til Hugindalen i nord, Lyckholmdalen i vest, og Odindalen i øst. 

Friggkåpa har navn etter Frigg, en gudinne i norrøn mytologi.

## Referanser
Jónas Hallgrímsson

**Jónas Hallgrímsson** (født 16. november 1807 i Öxnadalur, død 26. mai 1845 i København) var en islandsk poet, forfatter og naturhistoriker. Han var en av grunnleggerne av tidsskriftet *[[Fjölnir]]*, som først ble publisert i København i 1835. Tidsskriftet ble brukt av Jónas og andre *[[Fjölnismenn]]* til å promotere islandsk nasjonalisme.

## Referanser


## Eksterne lenker
* Jónas Hallgrímsson, Landsbókasafn Íslands (islandsk)
* Biographical Sketch of Jónas Hallgrímsson, University of Wisconsin-Madison (engelsk)
Nordisk arkeologi

**Nordisk arkeologi** er den delen av arkeologien som omfatter studier av Norden og Nord-Europa for øvrig i perioden frem til reformasjonen. Dette er et område som imidlertid ikke kan ses isolert, men må studeres i relasjon til kulturutviklingen i resten av Europa, Asia og Nord-Afrika. Det tilgjengelige kildematerialet består hovedsakelig av synlige fornminner, boplassfunn, gravfunn, skatte- og løsfunn og helleristninger samt resultat fra andre vitenskapelige områder som palynologi, osteologi, geologi, stedsnavnforskning, runologi, numismatikk og historie. I senere tid har særlig nye naturvitenskapelige dateringsmetoder vært av stor betydning.
Wu hu

**Wǔ hú** eller **de fem barbariske stammene** er et kinesisk begrep for ikke-kinesiske nomadiske folk fra nord som innvandret til Kina, hvor de som satte i gang Wu hu-opprøret i 304 til 316 mot Jìn-dynastiet og opprettet mange av sekstenkongerikene i en periode fra 304 til 439 evt.

Begrepet *wǔ hú* ble først brukt i historieverket *[[Shiliuguo Chunqiu]]*. Flere andre begreper (*[[xiongnu]], hu, zhuhu*) har omtrent samme betydning – ikkekinesiske folkegrupper som innvandret til Kina under Jìn-dynastiet. De fem stammene defineres som regel som xiongnu, xianbei, di, qiang og jie, mens noen historikere kan ha sine egne definisjoner.

Senere historikere har funnet ut at det i virkeligheten var flere enn fem stammer som tok del i hendelsene.

## Fotnoter

## Referanser
Arthur Darvill

**Thomas Arthur Darvill** (født 17. juni 1982 i Birmingham) er en britisk skuespiller som i yrkessammenheng benytter navnet  **Arthur Darvill**. Han er kjent for sitt skuespill som *[[Terre Haute]]* (2006) og *[[Swimming with Sharks]]* (2007). Han er også kjent for sin rolle som Den ellevte Doktorens følgesvenn Rory Williams i TV-serien *[[Doctor Who]]*. Han spiller også rollen som pastor Paul Coates i TV-serien *[[Broadchurch]]*.

## Referanser


## Eksterne lenker
*
Pentanol

**Pentanol** er en alkohol med fem karbonatomer og molekylformel C5H12O.
Pentanol er en fargeløs væske med en ubehagelig aroma. Det finnes 8 alkoholer med denne molekylformelen. Esteren dannes fra smørsyre og pentanol, pentyl butyrate og lukter aprikos. Esteren dannes av eddiksyre og pentanol, amylacetat (pentyl acetate) og lukter som banan.

Pentanol kan tilberedes ved fraksjonert destillasjon av fuselolje. For å redusere bruken av fossilt brensel er forskning på gang for å oppdage kostnadseffektive metoder for å utnytte gjæring for å produsere bio-pentanol.

Pentanol kan brukes som løsemiddel for belegg CD-er og DVD-er. Et annet bruksområde er som erstatning for bensin.
Den fjerde Doktoren

**Den fjerde Doktoren** er den fjerde inkarnasjonen av Doktoren i den britiske TV-serien Doctor Who. Han ble spilt av Tom Baker i syv sammenhengende sesonger, fra 28. desember 1974 til 21. mars 1981, og er dermed den som har hatt rollen lengst. Seriene ble også senere sendt i USA, og på grunn av den lange perioden Baker hadde rollen, blir som oftest Doctor Who forbundet med Den fjerde Doktoren i USA.

Den fjerde doktoren ble spilt som en svært eksentrisk figur av Baker. Rollen var utstyrt med et mangefarget, usedvanlig langt skjerf og bredbremmet hatt, inspirert av Henri de Toulouse-Lautrecs kjente maleri av Aristide Bruant, en sanger som var kjent for sitt røde skjerf og svarte kappe. Sammen med Bakers krøllete røde hår ble dette en lett kjennelig figur. Den fjerde doktoren regnes som den mest gjenkjennbare og populære inkarnasjonen av rollen. Baker har bare tapt avstemninger om «Best Doctor» tre ganger: En gang til Sylvester McCoy i 1990, og to ganger til David Tennant (2006 og 2009).

## Referanser
Paul McGann

**Paul McGann** (født 14. november 1959) er en britisk skuespiller, som gjorde seg allment kjent gjennom BBCs *[[The Monocled Mutineer]]*, hvor han spilte hovedrollen. Han er også kjent for sin rolle i *[[Withnail and I]]*, og for å ha spilt Den åttende Doktoren i tv-filmen av tv-serien Doctor Who i 1996.

## Referanser


## Eksterne lenker
*
Den tredje Doktoren

**Den tredje Doktoren** er den tredje inkarnasjonen av doktoren i den britiske TV-serien Doctor Who. Han ble spilt av Jon Pertwee i perioden 1970–1974.

## Samme doktor, ulike skuespillere
Som forklaring på at stadig nye – og fysisk svært ulike – skuespillere gestalter Dr. Who, blir seerne fortalt at Doktoren er en århundregammel Time Lord – et romvesen fra planeten Gallifrey – som reiser i tid og rom i sin TARDIS, ofte med følgesvenner. Når Doktoren blir kritisk skadet, kan han regenerere sin kropp, og få et nytt utseende og ny personlighet.

## Om produksjonen rundt Jon Pertwee
Sesongene med Jon Pertwee som den tredje Doktoren var de første ''Doctor Who''-historiene som ble sendt i farger. De første episodene fant sted på Jorda, fordi produksjonen hadde for lavt budsjett til å fremstille andre scenarier. Dette sceneskiftet i forhold til de foregående sesongene ble forklart med at den andre Doktoren – spilt av Patrick Troughton – var blitt forvist til Jorda av sin egen rase, Tidsherrene, og tvunget til å regenerere der. På Jorda jobbet han med Brigadier Lethbridge-Stewart, som oftest gikk under navnet *Brigadier*, og resten av UNIT. Etter hvert fikk han imidlertid dra på oppdrag utenfor Jorda; noen ganger etter ordre fra Tidsherrene. Til slutt beseiret han Omega i *[[The Three Doctors]]*, og Tidsherrene var så takknemlige over dette – som innebar at Tidsherrenes hjemplanet Gallifrey var reddet – at doktoren fikk tilbake friheten til å oppholde seg hvor han ville. 

I sesongene med den tredje Doktorens tid ble det introdusert mange nye fiender som skulle bli gjengangere i de påfølgende sesongene: *Autons*, *Master*, *Omega*, *Sontaran*, *Silurian* og *Sea Devil*. Den eldste fienden, Dalekene, gjorde også comeback etter fem års fravær fra seriens univers.

## Referanser
Den femte Doktoren

**Den femte Doktoren** er den femte inkarnasjonen av Doktoren av den britiske TV-serien *[[Doctor Who]]*. Han ble spilt av Peter Davison.

Innenfor seriens univers er Doktoren en århundre-gammel Time Lord, et romvesen fra planeten Gallifrey, som reiser i tid og rom i sin TARDIS, ofte med følgesvenner. Når Doktoren blir kritisk skadet, kan han regenerere sin kropp, og få et nytt utseende og ny personlighet.

Etter at Tom Baker, den fjerde Doktoren, og BBC annonserte at han skulle forlate rollen, bestemte seriens produsenter at den neste Doktoren skulle spilles av en som viste noe av en fysisk kontrast til Baker og av en skuespiller som allerede var kjent for den britiske offentligheten. Peter Davison ble valgt på grunn av hans store rolle som Tristan Farnon i BBC serien *[[All Creatures Great and Small]]*, som hadde *Doctor Who*-produsenten John Nathan-Turner som en av sine produsenter.

Den femte Doktorens tid ble notabel for sin "tilbake til det basiske"-utforming, hvor "tullete" humor (og skrekk) ble holdt på et minimum, og mer vitenskapelige kontekster ble oppmuntret av produsenten, John Nathan-Turner. Til tider ble det vist en mørkere side av serien, blant annet ved visningen av Adrics, en av Doktorens følgesvenner, død. Denne epoken ble også merkbar på grunn av sin bruk av gamle fiender som The Master, Cybermen, Omega (en av Gallifreys grunnleggere), den sorte og den hvite vokteren og Silurians.

## Referanser
Den sjuende Doktoren

**Den sjuende Doktoren** er den sjuende inkarnasjonen av Doktoren i den britiske tv-serien Doctor Who. Han ble spilt av Sylvester McCoy.

Innenfor seriens univers, er Doktoren en århundre-gammel Time Lord, et romvesen fra planeten Gallifrey, som reiser i tid og rom i sin TARDIS, ofte med følgesvenner. Når Doktoren blir kritisk skadet, kan han regenerere sin kropp, og få et nytt utseende og ny personlighet. McCoy spiller den sjuende Doktorens inkarnasjon som en vimsete og tankefull person, som fort blir sensitiv og manipulativ på et filosofisk nivå. Hans første Følgesvenner var Melanie Bush (Bonnie Langford), en dataprogrammerer som reiste med den sjette Doktoren, og senere ble erstattet av tenåringen og eksplosiv-eksperten Ace (Sophie Aldred).

Den sjuende Doktoren hadde sin første opptreden på tv i 1987. Etter at serien ble kansellert på slutten av 1989 hadde den sjuende Doktoren flere eventyr i noveller, fram til slutten av 1990-tallet. Den sjuende Doktoren hadde en liten opptreden i begynnelsen av filmen som kom i 1996, før hans figur ble byttet ut med den åttende Doktoren.

## Eksterne lenker
*
Den åttende Doktoren

**Den åttende doktoren** er den åttende inkarnasjonen av doktoren i den birtiske TV-serien Doctor Who. Han ble spilt av Paul McGann, og hadde kun 1 episode, Doctor Who (1996).
I seriens univers er doktoren en århundre-gammel Time Lord, et romvesen fra planeten Gallifrey, som reiser i tid og rom i sin TARDIS, ofte med følgesvenner. Når doktoren blir kritisk skadet, kan han regenerere sin kropp, og få et nytt utseende og ny personlighet. I TV-filmen havner den sjuende doktoren tilfeldigvis i skuddlinjen mellom gatepøbler. Han blir liggende bevisstløs og fraktet til sykehus, hvor Grace Holloway (Daphne Ashbrook) opererer ham, men hun vet ikke at han ikke er menneske, og gjør mer skade enn reparasjon, og doktoren blir erklært død. Dette utløser en regenerasjon mens han ligger på likhuset. Senere i filmen blir Grace Holloway følgesvennen til doktoren.
Den niende Doktoren

**Den niende Doktoren** er den niende inkarnasjonen av Doktoren i den britiske tv-serien Doctor Who. Han ble spilt av Christopher Eccleston.

Innenfor seriens univers, er Doktoren en århundre-gammel Time Lord, et romvesen fra planeten Gallifrey, som reiser i tid og rom i sin TARDIS, ofte med følgesvenner. Når Doktoren blir kritisk skadet, kan han regenerere sin kropp, og få et nytt utseende og ny personlighet. Den åttende Doktoren regenererer etter å ha reddet følgesvennen Rose Tylor (Billie Piper) som hadde fått i seg en dødelig dose TARDIS-energi ved å kysse henne. Etter å ha sent henne tilbake til Jorden, blir energien for mye for doktoren, og han dør og regenererer til den tiende Doktoren, spilt av David Tennant.

## Referanser
Skålebreen (Dronning Maud Land)

**Skålebreen** er en isbre i den vestre delen av Mühlig-Hofmannfjella i Dronning Maud Land som renner nordover mellom Festninga og Hochlinfjellet.

Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen har fått sitt navn etter fjellkammen inntil breen, Vedskålen.

## Kilder
*
*
Pasquale Paoli-universitetet

**Pasquale Paoli-universitetet** (korsikansk: *Università di Corsica Pasquale Paoli*, fransk: *Université de Corse Pascal Paoli*) er et fransk universitet i byen Corte på Korsika. Universitetet har tre avdelinger, med vekt på kunst og historie. Det er 4400 studenter ved universitetet.

Universitetet ble grunnlagt i 1981 og er oppkalt etter den korsikanske nasjonalisten Pasquale Paoli, som etablerte et korsikansk universitet som eksisterte fra 1765 til 1769.  

## Eksterne lenker
*
Paul Lücke

**Paul Lücke** (født 13. november 1914 i Schönborn, Provinsen Rhinland, død 8. oktober 1976 i Erlangen) var en tysk politiker. Han var fra 1957 til 1965 minister for samferdsel og bygningsvesen og fra 1965 til 1968 innenriksminister. Som bygningsminister ble han kjent som *den sosiale boligbyggingens far*. Han arbeidet for å bygge familieboliger, for slik å gjøre *eiendomsløse proletarer til ansvarlige statsborgere*.

Lücke var medlem av følgende regjeringer:
* Adenauer III
* Adenauer IV
* Adenauer V
* Erhard I
* Erhard II
* Kiesinger

## Referanser
Den tiende Doktoren

**Den tiende Doktoren** er den tiende inkarnasjonen av Doktoren i den britiske tv-serien Doctor Who. Han ble spilt av David Tennant, i tre sesonger og åtte spesial episoder. Som tidligere inkarnasjoner, dukket også denne inkarnasjonen opp i annet Doctor Who multimedia.

Innenfor seriens univers er Doktoren en århundre-gammel Time Lord, et romvesen fra planeten Gallifrey, som reiser i tid og rom i sin TARDIS, ofte med følgesvenner. Når Doktoren blir kritisk skadet kan han regenerere sin kropp og få et nytt utseende og ny personlighet. Tennant spiller den tiende av disse inkarnasjonene. Denne inkarnasjonens følgesvenner har inkludert butikkassistenten Rose Tyler (Billie Piper) (som først ble kjent med den niende Doktoren), legestudenten Martha Jones (Freema Agyeman) og vikaren Donna Noble (Chaterine Tate). Til slutt møtes alle disse i *[[Journey's End]]*, og etter dette reiser Doktoren alene en stund.

## Referanser
Alf Knutsen

**Alf Knutsen** (født 1965) er en norsk musiker, forfatter og gründer fra Herøy kommune i Nordland. Han er utdannet kirkemusiker og pedagog fra Norges musikkhøgskole og Universitetet i Oslo. Knutsen er opphavsmann til Redningsskøyta Elias. og har skrevet flere manus og sanger  på konseptet.  

Knutsen har skrevet kirkespillet Petter om salmedikteren Petter Dass som ble produsert av Nordland teater Han vært initiativtaker og prosjektleder for skulpturprosjektet Petter på skjæret som ble avduket i 2025. 

Han er forfatter av de interaktive sangbøkene *Salmesang* og *Julesang* på forlaget Cappelen Damm – også kalt «Karaokesalmebøkene». Knutsen ble i 2007 tildelt Herøy kommunes kulturpris.
## Bibliografi
* *Redningsskøyta Elias* (1999, Forlaget Elias)
* *Elias og Nordlyset* (1999, Forlaget Elias)
* *Elias* – diverse bøker basert på tv/film (2005–2017, Cappelen Damm)
* *Band eller orgel – ja takk!* (2014, Eide forlag) 
* *Salmesang* (2015, Cappelen Damm)
* *Julesang* (2016, Cappelen Damm) 
### Dramatikk
* *[[Den lille redningsskøyta Elias|Redningsskøyta Elias]]* – Helaftens famileforestilling, Nordland Teater (2010)
* *[[Kirkespillet Petter]]* – Nordland teater (2018)

## Referanser
De förenade FNL-grupperna

**De förenade FNL-grupperna** (**DFFG**) var en svensk solidaritetsorganisation, aktiv under Vietnamkrigen. De svenske FNL-gruppenes mål var å bygge en svensk opinion til støtte for FNL og Vietnam, mot USA som de mente drev en imperialistisk krig.

DFFG ble dannet i april 1966, som en sammenslutning av flere FNL-grupper som hadde vokst fram på ulike steder i Sverige. 

PÅ DFFGs tredje konferanse 19.-20. august 1967 besluttet man å danne et forbund, og valgte forbundsledelse med Sköld Peter Matthis som leder. Det ble vedtatt at medlemmene skulle arbeide for følgende paroler:
*USA ut av Vietnam
*Støtt Vietnams folk på deres egne vilkår
*Bekjemp USA-imperialismen

I april 1968 hadde 70 lokalgrupper sluttet seg til DFFG. Organisasjonen jobbet blant annet med å spre DFFGs eksterne tidsskrift *[[Vietnambulletinen]]* og med pengeinnsamling til FNL.

Den svenske organisasjonen og opinionen utviklet seg raskt. I mai 1970 ble det gjennomført en demonstrasjon utenfor USAs ambassade i Stockholm. 10&nbsp;000 deltok. Det var da etablert DFFG-grupper 110 steder, med salg av blader og bøsseinnsamling på gater og torg. Vår og høst ble det gjennomført såkalte «Vietnamuker» med konsentrert aktivitet. *Vietnambulletinen* hadde et opplag på 50&nbsp;000 eksemplarer. I FNL-innsamlingen hadde man nådd 2,7 millioner - i datidens svenske kroneverdi. Samtidig ble det systematisk avviklet studiesirkler i regi av DFFG, og ført løpende diskusjoner blant annet i det interne medlemsbladet *FNL i Sverige* (FNL/S). 

Fram til USAs nederlag i Vietnam utviklet DFFG seg til å bli en av de største svenske folkebevegelsene, med over 200 lokalavdelinger. DFFGs blad passerte 60 000 i trykt opplag på det høyeste, og innsamlingen til FNL passerte 10 millioner svenske kroner. Da Vietnamkrigen spredte seg til Laos og Kambodsja ble organisasjonens målsetting utvidet til å støtte motstanden i disse landene. 

I 1968 hadde DFFG etablert eget plateforlag, Befria Södern. Blant aktivistene ble det startet flere sanggrupper, og fram til 1975 ble det utgitt sju plater med solidaritetsmusikk.  

Den raskt voksende svenske FNL-bevegelsen var de første årene på 1970-tallet et forbilde for norske Vietnam-aktivister, som organiserte seg på samme vis i FNL-grupper i Solidaritetskomiteen for Vietnam.

Både i Norge og Sverige ble FNL-gruppene bredt organisert, der alle som støttet parolegrunnlaget kunne delta. Men begge steder var ml-bevegelsen sentral i organiseringen. I Sverige hadde KFML (Kommunistiska Förbundet Marxist-Leninisterna) stor innflytelse i DFFG. 

## Ledere
Da FNL-gruppene fra august 1967 ble fastere organisert ble det også valgt forbundsstyre og «ordförande» for DFFG. 
* Sköld Peter Matthis (valgt august 1967)
* Ulf Karlström (juni 1969)
* Ulf Mårtensson (juni 1970]
* Margareta Sörenson, født Cederholm (juni 1975)
* Marie Bökman (mars 1978)

## Referanser


## Litteratur
* Åke Kilander: *Vietnam var nära : En berättelse om FNL-rörelsen och solidaritetsarbetet i Sverige 1965-1975*, Leopard Förlag (Stockholm 2007)
* Mats Örbrink og Christer Lundgren: *FNL-rörelsen i Sverige - en historik*, DFFGs skriftserie 14, Stockholm 1973
A’ Chrois

**A' Chrois** er et fjell i Arrochar Alps nordvest for Arrochar i Argyll, ikke så langt fra Glasgow. A' Chrois ligger nord for Arrochar ved bunnen av Loch Long og har en høyde på 848 meter over havet. Fjellet danner en rygg som starter med Ben Arthur The Cobbler i syd ved Ardgartan via Beinn Narnain til A' Chrois i nord ved Glen Loin, synlig fra Loch Lomond. 

## Referanser
Peugeot (sykler)

:*For sykkellaget, se [[Peugeot (sykkellag)]].*

**Peugeot** er et fransk sykkelmerke som ble etablert av Armand Peugeot i 1882. Syklene har hovedsakelig blitt produsert i Frankrike, men noen sykler har også blitt produsert i Spania og Canada. Firmaet *Peugeot Frères aînés*, som ble stiftet tidlig på 1800-tallet, var opprinnelig et stålstøperi. De produserte blant annet kaffekverner, sager og kniver, før sykkelen ble deres første steg inn i produksjonen av transportmidler. I 1896 stiftet Armand Peugeot *Société des Automobiles Peugeot*, som ledet Peugeot inn i bilindustrien. Dette fikk stor suksess, og førte til at Peugeot-produksjonen i 1926 ble delt i to, Automobiles Peugeot og Cycles Peugeot, én for biler og en for sykler. Peugeot har til tider vært en av verdens største sykkelprodusenter, med et bredt utvalg av modeller og sykkeltyper.

## Produksjonsendringer
*I 1978 skrev ProCycle under på en avtale om rettighetene til å produsere og distribuere Peugeot-sykler i Canada.
*Mellom 1972-75 eksploderer sykkelmarkedet, og produksjonen øker drastisk. Behovet for sykler øker, og Peugeot sliter med å produsere nok.
*I 1983 eksporterer ProCycle Peugeot-sykler lagd i Canada til USA.
*I 1984 fikk ProCycle rettighetene til å distribuere fransklagde Peugeot-sykler.
*I 2001 avvikler ProCycle Peugeot som sykkelmerke, og produksjonen stopper. Lisensen til å produsere Peugeot-sykler blir solgt til Cycleurope, et firma som lager sykler under forskjellige navn, blant annet norske Den Beste Sykkel som de også har kjøpt opp.
*2011 blir året Peugeot-sykler relanseres i et samarbeid mellom Peugeot og Cycleurope.

## Referanser


## Eksterne lenker
* Peugeot Cycles   -  Peugeot sin hjemmeside (fransk)
* Peugeot sykler's historie  -  Deler av historien på engelsk
A’ Mhaighdean

**A' Mhaighdean** er et fjell nord i Skottland med status som munro. Den ligger 13 km nord for Kinlochewe, men er lettest å nå fra Poolewe, langs en privatvei sydøstover til Kernsary. 

Fjellet består av gneis.
ABC 80

**ABC 80** (Advanced BASIC Computer 80) var en 8-biters hjemmedatamaskin utviklet av det svenske selskapet Dataindustrier AB (DIAB) og først produsert av Scandia Metric, senere av Luxor AB i Motala i Sverige. Datamaskinen ble introdusert på markedet i august 1978.

ABC 80 var populær i Sverige takket være all den svenskspråklige programvaren som var tilgjengelig, samt den sterke BASIC-dialekten. Den kunne likevel ikke stå mot senere datamaskiner med fargegrafikk og bedre lyd, selv da det etterhvert kom en billigere utgave som kunne kobles til et fjernsyn istedenfor en monitor. 

I kontormarkedet hadde Luxor fotfeste litt lenger med ABC 800 som hadde større skjermoppløsning og mer minne. Luxor prøvde å konkurrere mot IBM-kompatible PC-er med ABC 1600- og 9000-seriene med det UNIX-baserte operativsystemet ABCenix, uten suksess.

## Kilder
* 
* 

## Referanser


## Eksterne lenker
*  ABC80 Databasen – Nettsted dedikert til ABC 80.
*  «Annovis vecka 8 från Luxor Datorer AB » – Reklameartikkel om ABC 9000.
*  Historien om DIAB - Dataindustrier AB
ANTI-

**ANTI-** er et plateselskap som ble stiftet i 1999. ANTI- er et søsterselskap av Epitaph Records. 

## Artister
* Antibalas
* A Girl Called Eddy
* Bettye LaVette
* Billy Bragg
* Blackalicious
* Bob Mould
* Buju Banton
* Daniel Lanois
* Danny Cohen
* Elliott Smith
* Greg Graffin
* Joe Henry
* Jolie Holland
* Man Man
* Marianne Faithfull
* Michael Franti
* Merle Haggard
* Neko Case
* Nick Cave and the Bad Seeds
* Pete Philly & Perquisite
* Porter Wagoner
* Ramblin' Jack Elliott
* The Robocop Kraus
* Sierra Leone Refugee All Stars
* Sol.iLLaquists of Sound
* Solomon Burke
* Spoon
* Mavis Staples
* The Frames
* The Locust
* Tim Fite
* Tom Waits
* Tricky
* Xavier Rudd

## Eksterne lenker
*
Tarjei Rygnestad

**Tarjei Rygnestad** (født 26. juli 1954, død 2. februar 2013) var en norsk spesialist i anestesiologi og klinisk farmakologi ved Norges teknisk-naturvitenskapelige universitet i Trondheim, og som også arbeidet som overlege ved Smertesenteret ved St. Olavs hospital i Trondheim.

Rygnestad ledet Den rettsmedisinske kommisjon som godkjente Sørheim/Husby-utredningen under rettssaken mot Anders Behring Breivik.

Han døde 58 år gammel etter kort tids sykdom.

## Referanser


## Eksterne lenker
*
Marie Cederschiöld högskola

**Marie Cederschiöld högskola** (tidligere kalt *Ersta Sköndal högskola* og *Ersta Sköndal Bräcke högskola*) er en privat høgskole som er beliggende ved Stigbergsgatan i bydelen Södermalm sør for Stockholm sentrum. Høgskolen driver utdannelse på grunnnivå og avansert nivå, samt forskning innen sykepleie, sosialarbeid og teologi.

Høgskolen ble grunnlagt 1. januar 1998 gjennom en sammenslåing og integrering av høgskoleutdanninger, forskningsvirksomheter og videreutdanningsprogram ved Ersta diakonisällskap og stiftelsen Stora Sköndal. Navnet var da *Ersta Sköndal högskola*. Bräcke diakoni ble deleiere i 2010 og 23. januar 2017 ble navnet endret til *Ersta Sköndal Bräcke högskola*. I oktober 2019 gikk Stockholms sjukhem inn som skolens fjerde deleier. Den 24. januar 2022 endret høgskolen navn til Marie Cederschiöld högskola, etter diakonissen Maria Cederschiöld (1815–1892). Psykoterapiutdanningen ble lagt ned i 2022 og dermed også det campus som lå i Bräcke i Göteborg.

## Referanser
C1W atomreaktor

**C1W atomreaktor** var en atomreaktor som ble brukt av US Navy for å produsere elektrisitet og kraft til fremdrift ombord i krigsskip. Reaktoren som var en trykkvannsfisjonsreaktor ble utviklet til, og brukt i verdens første atomdrevne overflate krigsskip, USS «Long Beach» (CGN-9). Skipet hadde to reaktorer av typen C1W.

C1W står for:
* C = plattformen er krysser (cruiser)
* 1 = første generasjon reaktorkjerne fra produsenten
* W = Westinghouse
Boeing Model 40

**Boeing Model 40** var et postfly i USA, og var det første flyet bygget av Boeing for å frakte passasjerer.

## Spesifikasjoner (40B-4)

 
## Referanser


## Eksterne lenker
* Model 40 Commercial Transport
Hadsundbroen

**Hadsundbroen** er en klaffebro som knytter sammen Hadsund Syd og Hadsund over Mariagerfjord i Danmark. Den ble innviet 10. november 1976. 

Hadsundbroen er 252 meter lang og 21,6 meter bred.

## Kilder
* Fakta om Hadsundbroen

## Eksterne lenker
*
Rettspsykiatrisk undersøkelse

**Rettspsykiatrisk undersøkelse** er i norsk straffeprosess en psykiatrisk undersøkelse som gjennomføres for å undersøke om siktede var tilregnelig i gjerningsøyeblikket (og dermed ikke kan straffes, jf. straffeloven § 44), om vedkommende i så fall har fare for tilbakefall og bør idømmes tvungent psykisk helsevern (jf. straffeloven § 39), eller om siktede har vært under en bevissthetsforstyrrelse som kan påvirke straffeutmålingen (jf. straffeloven § 56 punkt c og d) selv om han anses tilregnelig.

Retten bestemmer om det skal utføres en rettspsykiatrisk undersøkelse. Undersøkelsen utføres av en psykiatrisk sakkyndig.

## Referanser
Boeing 80

**Boeing 80** var et amerikansk passasjerfly fra 1920-tallet. Modellen ble bygget av Boeing Airplane Company for Boeings eget flyselskap, Boeing Air Transport, og fraktet både post og passasjerer.

## Referanser
Karl Heinrik Melle

**Karl Henrik Melle** (født 29. september 1959) er en norsk overlege og psykiater. Melle har siden 2000 jobbet som privatpraktiserende innenfor psykisk helsevern i Trondheim, og er avdelingsleder ved Brøset Sykehus underlagt St. Olavs hospital. 

Melle var leder for Den rettsmedisinske kommisjon (DRK) som vurderte Sørheim/Husby-utredningen og Aspaas/Tørrissen-utredningen under rettssaken mot Anders Behring Breivik. Den 27. februar 2013 ble han oppnevnt til ny leder av DRK av Justis- og beredskapsdepartementet.

Melle bruker navneformen **Heinrik** i profesjonelle sammenhenger.

## Referanser
Boeing Monomail

**Boeing Model 200 Monomail** var et amerikansk postfly på tidlig 1930 tallet. 

## Varianter
;Model 200
:postfly (et fly bygget)
;Model 221
:postfly med kapasitet for 6 passasjerer (et fly bygget)
;Model 221A
:Model 200 og 221 ombygget som 8-passasjerers passasjerfly

## Spesifikasjoner (Boeing 221)

## Referanser




## Eksterne lenker
* Boeing Monomail
Shanghai senter for mental helse

**Shanghai senter for mental helse** (), også kjent som **Shanghai psykologisk konsultative senter**, er et hospital i Shanghai i Folkerepublikken Kina som er innrettet mot behandling av psykisk sykdom. Det ble grunnlagt i 1935 som **Puci Rehabilitation Hospital**. 

## Eksterne lenker
*
Görel

Kvinnenavnet **Görel** er et norrønt navn brukt i Sverige. Det stammer fra det danske navnet Gerhild.

## Utbredelse

|}

## Referanser
Omar Ali Juma

**Omar Ali Juma** (født 26. juni 1941, død 4. juli 2001) var en tanzaniansk politiker som var landets sjuende visepresident fra 28. november 1995 til 13. juli 2001. Før dette hadde han blant annet vært Zanzibars regjeringssjef fra 25. januar 1988 til 1. november 1995.

## Referanser


## Eksterne lenker
* Political Leaders: Tanzania
Mizengo Pinda

**Mizengo Kayanza Peter Pinda** (født 1948) er en tanzaniansk politiker. Han var landets statsminister fra 2008 til 2015. 

Han studerte til bachelorgrad ved Universitetet i Dar-es-Salaam 1974. Fra 1982 til 1992 var han privatsekretær for presidentene Julius Nyerere og Ali Hassan Mwinyi. I 2000 ble han første gang innvalgt i nasjonalforsamlingen for valgkretsen Mpanda Øst og det statsbærende partiet Chama cha Mapinduzi (CCM). Samme år ble han utnevnt til viseminister ved statsminister Frederick Sumayes kontor. I 2005 ble han forfremmet til minister ved statsminister Edward Lowassas kontor. Da Lowassa måtte avgå, ble han statsminister fra 9. februar 2008. 27. november 2014 ble han avslørt for grov korrupsjon, og han måtte trekke seg 5. november 2015. Han forsøkte han å bli valgt til leder av CCM, men nådde ikke opp. Han erklærte samme år at han ikke ville stille til gjenvalg for plass i nasjonalforsamlingen.

## Referanser
Saint-Roch-katedralen

**Saint-Roch-katedralen** er en katedral som ligger i Ajaccio, den korsikanske hovedstaden. Katedralen ble reist i 1885 og noen endringer ble gjort omkring 1923. Katedralen er tegnet av den korsikanske arkitekten Barthélémy Maglioli (1856-1909). Katedralen er reist i nyklassisisme stil og ligger i den eldre delen av byen som ble bygget ved århundreskifte mellom 1900 og 1800. Katedralen er bygget i stein fra Korsika.
L’Oratoire Saint-Antoine

**L'Oratoire Saint-Antoine** er et kapell i byen Calvi på Korsika. Kappelet ble bygget mellom 1510 og 1513 og det ble gjort restaureringsarbeid på kirken i 2006. Kapellet har et av Korsikas eldste altere som ble bygget i Sør-Frankrike på tidlig 1600-tallet. Katedralen er idag en av de mest kjente og besøkte attraksjonene i Calvi. Kirkerommet har sitteplasser til 180 mennesker.

## Referanser
Lora stoppested

**Lora stoppested** er et tidligere stoppested på Raumabanen, åpnet i 1921 og nedlagt i 1990. Lora er ei grend i Lesja kommune, 25 kilometer nordvest for Dombås. 

### Trafikk og betjening
Fra banens åpning var Lora stasjon med et 250 meter langt kryssingsspor. Dette ble fjernet før 1960. 

Senere ble Lora et stoppested med billettsalg og ekspedering av gods inntil betjeningen ble inndratt i 1970. Inntil 1988 stoppet togene ved stasjonen ved behov. Det var mulig å sende vognlaster til eller fra stasjonen frem til 1980-tallet. 
Formell nedleggelse var i 1990.

## Betjening
Lora var en "kjerringstasjon" uten stasjonsmester eller personale med sikkerhetsutdanning. De ansatte var ekspeditriser som solgte billetter og ekspederte gods. 

* Anna Otnæs, f. 1897, ekspeditrise fra 15.1.1921 
* Aagot Wold Jensen, f. 1901, ekspeditrise fra 24.11.1956-1.5.1960 
* Eldbjørg Høie, f. 1911, ekspeditrise fra 15.8.1960 

### Stasjonsbygningen
Stasjonsbygningen var tegnet av Jernbanens arkitektkontor ved Gudmund Hoel og Bjarne Friis Baastad, og var av "Type for Raumabanen", identisk med bl.a. Bottheim, Verma og Lesjaskog. Bygningen har to etasjer, er reist i laftet tømmer og kledd med liggende trepanel, med stående vekselpanel i gavlene. Rundt venteromsdøren og gavlvinduene er det innramminger i nyrokokko. Bygningen har saltak tekt med skifer. Utenfor ekspedisjonslokalet er et karnapp med plass for innvendig stillverk. Godshuset er i en sidefløy til stasjonsbygningen. 

I første etasje var det togekspedisjon, telegrafistrom og venterom. I andre etasje var en tjenestebolig med tre rom og kjøkken. I kjelleren var det boder for brensellagring, matlagring og et bryggerhus for klesvask. Stasjonen fikk innvendige toaletter i 1960. Deler av førsteetasjen ble omygd til hvilerom for baneavdelingen i 1976, samtidig som det ble bygget et soverom i en del av ekspedisjonsrommet. 

På stasjonsområdet er privétbygningen og en tjoringsbom for hester bevart. I vestre ende av stasjonen ligger et større godshus bygget av Lora samvirkelag (grunnlagt 1945), som lå ved et 75 meter langt lastespor med godsrampe. Lastesporet ble fjernet mellom 1980 og 2000. 

### Kulturminne
NSBs bygningsregistrering omtalte i 1981 bygningen som i god stand og med middels verneverdi. 

I forbindelse med vernet av strekningen Bjorli-Åndalsnes, ble det vurdert å flytte stasjonsbygningen til Flatmark for å erstatte stasjonen som hadde blitt revet i 1984:

.

Stasjonsbygningen eies av Bane Nor Eiendom som har foretatt en omfattende restaurering. Bygningen er vernet etter plan- og bygningsloven.

## Referanser


## Litteratur
* 
* 
* 
* 
* 
* 
* 
* 

## Eksterne lenker

*Stasjonene langs Raumabanen på raumabanen.net
*Innlandet fylkesarkiv Bilder fra Lora stoppested
Reggie Fils-Aime

**Reginald «Reggie» Fils-Aimé** (født 25. mars 1961 i Bronx i New York City) er en tidligere president og *chief operating office*r (COO) for Nintendo of America, den nordamerikanske divisjonen av det japanske videospillfirmaet Nintendo. Før dette var han eksekutiv visepresident for salg og markedsføring. Han fikk kjendisstatus etter sin opptreden for Nintendos 2004 E3 pressekonferanse.

## Biografi
Reggie Fils-Aimé ble født av innvandrere fra Haiti, som flyttet til USA på grunn av konflikt med politiske syn med Flis-Aimés besteforeldre. Han ble født i The Bronx. og tok artsium på Brentwood High School på Long Island og ble tatt opp til Cornell University i 1979. Mens han gikk på Cornell, var han president for en av skolens Phi Sigma Kappa avdelinger. Han skaffet seg en Bachelor of Science i applied economics i 1983.

## Referanser


## Eksterne lenker
* 
* 
*